KOMMISSIONENS FORORDNING (EF) Nr. 592/2000

af 17. marts 2000

om udstedelse af importlicenser for bananer inden for toldkontingenterne og for traditionelle AVS-bananer for andet kvartal af 2000 og om indgivelse af nye ansøgninger

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer [1], senest ændret ved forordning (EF) nr. 1257/1999 [2], særlig artikel 20, og

ud fra følgende betragtninger:

(1) Ved Kommissionens forordning (EF) nr. 2362/98 [3], ændret ved forordning (EF) nr. 756/1999 [4], er der fastsat gennemførelsesbestemmelser til forordning (EØF) nr. 404/93 for så vidt angår ordningen for indførsel af bananer til Fællesskabet.

(2) I artikel 17 i forordning (EF) nr. 2362/98 er det fastsat, at såfremt de mængder, der er ansøgt om licens for, for et kvartal for en eller flere af de i bilag I nævnte oprindelser i væsentlig grad overstiger de vejledende mængder, der eventuelt er fastsat efter artikel 14, eller overstiger de disponible mængder, fastsættes der en nedsættelsesprocentsats for ansøgningerne.

(3) De vejledende mængder bananer, der kan indføres til Fællesskabet i andet kvartal af 2000 som led i toldkontingenterne og mængden af traditionelle AVS-bananer, er fastsat ved Kommissionens forordning (EF) nr. 250/2000 [5].

(4) Hvis de mængder, der ansøges om licens for, er mindre end eller ikke væsentligt overstiger de vejledende mængder, som er fastsat for det pågældende kvartal, udstedes licenserne for de mængder, der er ansøgt om. For bestemte oprindelser overstiger de mængder, der er ansøgt om, dog væsentligt de vejledende mængder. Det bør derfor fastsættes, hvilken nedsættelsesprocentsats der skal anvendes for hver licensansøgning for den eller de pågældende oprindelser.

(5) Det bør fastsættes, hvilken maksimumsmængde der endnu kan indgives licensansøgninger for i medfør af artikel 18 i forordning (EF) nr. 2362/98, idet der tages hensyn til de ansøgninger, der er godkendt efter perioden for indgivelse af ansøgninger, og de disponible mængder.

(6) Bestemmelserne i denne forordning skal have øjeblikkelig virkning, således at licenserne kan udstedes så hurtigt som muligt.

(7) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Bananer —

UDSTEDT FØLGENDE FORORDNING:

Artikel 1

For indførsel af bananer inden for toldkontingenterne og traditionelle AVS-bananer omhandlet i artikel 18 i forordning (EØF) nr. 404/93 udstedes der for andet kvartal af 2000 importlicenser

a) for den mængde, der er anført i licensansøgningen, justeret med nedsættelseskoefficienten 0,6741, 0,7820, 0,7252 og 0,6533 for så vidt angår de ansøgninger, der angiver henholdsvis oprindelserne "Colombia", "Costa Rica", "Ecuador" og "anden"

b) for den mængde, der er anført i licensansøgningen, for andre oprindelser end de i litra a) nævnte.

Artikel 2

De mængder, for hvilke der endnu kan indgives ansøgninger om importlicens for andet kvartal af 2000, er anført i bilaget.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. marts 2000.

På Kommissionens vegne

Franz FISCHLER

Medlem af Kommissionen

[1] EFT L 47 af 25.2.1993, s. 1.

[2] EFT L 160 af 26.6.1999, s. 80.

[3] EFT L 293 af 31.10.1998, s. 32.

[4] EFT L 98 af 13.4.1999, s. 10.

[5] EFT L 26 af 2.2.2000, s. 6.

--------------------------------------------------

BILAG

(t) |

| Mængder disponible for nye ansøgninger |

Panama | 24628,650 |

Traditionelle AVS-bananer | 208234,753 |

--------------------------------------------------